Document ID: 32005D0107

ΑΠΌΦΑΣΗ ΤΗΣ ΕΠΙΤΡΟΠΉΣ
της 2ας Φεβρουαρίου 2005
που τροποποιεί τα παραρτήματα Ι και ΙΙ της απόφασης 2002/308/ΕΚ για την κατάρτιση καταλόγων εγκεκριμένων ζωνών και εγκεκριμένων ιχθυοτροφικών εκμεταλλεύσεων ως προς μία ή περισσότερες από τις νόσους της ιογενούς αιμορραγικής σηψαιμίας (ΙΑΣ) και της λοιμώδους αιματοποιητικής νέκρωσης (ΛΑΝ) οι οποίες προσβάλλουν τα ψάρια
[κοινοποιηθείσα υπό τον αριθμό Ε(2005) 188]
(Κείμενο που παρουσιάζει ενδιαφέρον για τον ΕΟΧ)
(2005/107/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), και ιδίως το άρθρο 5 παράγραφος 6,
Εκτιμώντας τα ακόλουθα:
(1)
Με την απόφαση 2002/308/ΕΚ της Επιτροπής (2) καταρτίζονται οι κατάλογοι εγκεκριμένων ζωνών και εγκεκριμένων ιχθυοτροφικών εκμεταλλεύσεων που βρίσκονται σε μη εγκεκριμένες ζώνες ως προς ορισμένες νόσους που προσβάλλουν τα ψάρια.
(2)
Η Γαλλία υπέβαλε τα δικαιολογητικά για την υπαγωγή στο καθεστώς της εγκεκριμένης ζώνης, ως προς τις ΙΑΣ και ΛΑΝ, ορισμένων ζωνών που βρίσκονται στην επικράτειά της. Από τα δικαιολογητικά που υποβλήθηκαν προκύπτει ότι οι εν λόγω ιχθυοτροφικές εκμεταλλεύσεις πληρούν τις απαιτήσεις του άρθρου 5 της οδηγίας 91/67/ΕΟΚ. Συνεπώς, οι εκμεταλλεύσεις αυτές μπορούν να υπαχθούν στο καθεστώς της εγκεκριμένης ζώνης και πρέπει να προστεθούν στον κατάλογο εγκεκριμένων ζωνών.
(3)
Η Δανία, η Γαλλία και η Ιταλία υπέβαλαν τα δικαιολογητικά για την υπαγωγή στο καθεστώς της εγκεκριμένης ιχθυοτροφικής εκμετάλλευσης σε μη εγκεκριμένη ζώνη, ως προς τις ΙΑΣ και ΛΑΝ, ορισμένων ιχθυοτροφικών εκμεταλλεύσεων που βρίσκονται στην επικράτειά τους. Από τα δικαιολογητικά που υποβλήθηκαν προκύπτει ότι οι εν λόγω ιχθυοτροφικές εκμεταλλεύσεις πληρούν τις απαιτήσεις του άρθρου 6 της οδηγίας 91/67/ΕΟΚ. Συνεπώς, οι εκμεταλλεύσεις αυτές μπορούν να υπαχθούν στο καθεστώς της εγκεκριμένης ιχθυοτροφικής εκμετάλλευσης σε μη εγκεκριμένη ζώνη και πρέπει να προστεθούν στον κατάλογο εγκεκριμένων ιχθυοτροφικών εκμεταλλεύσεων.
(4)
Με την απόφαση 2003/634/ΕΚ της Επιτροπής (3), εγκρίνονται και απαριθμούνται τα προγράμματα που υπέβαλαν τα κράτη μέλη για τους σκοπούς της υπαγωγής στο καθεστώς της εγκεκριμένης ζώνης και της εγκεκριμένης ιχθυοτροφικής εκμετάλλευσης όσον αφορά τις ΙΑΣ και ΛΑΝ. Η Ιταλία κοινοποίησε την ολοκλήρωση δύο προγραμμάτων που εγκρίθηκαν με την εν λόγω απόφαση. Από τα έγγραφα που υποβλήθηκαν προκύπτει ότι μία εκμετάλλευση πληροί τις προϋποθέσεις υπαγωγής στο καθεστώς της εγκεκριμένης εκμετάλλευσης σε μη εγκεκριμένη ζώνη και πρέπει να προστεθεί στον κατάλογο εγκεκριμένων εκμεταλλεύσεων, ενώ μία ζώνη πληροί τις προϋποθέσεις υπαγωγής στο καθεστώς της εγκεκριμένης ζώνης και πρέπει να προστεθεί στον κατάλογο εγκεκριμένων ζωνών.
(5)
Επομένως, η απόφαση 2002/308/ΕΚ πρέπει να τροποποιηθεί ανάλογα.
(6)
Τα μέτρα που ορίζονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2002/308/ΕΚ τροποποιείται ως εξής:
1)
Το παράρτημα I αντικαθίσταται από το κείμενο του παραρτήματος Ι της παρούσας απόφασης.
2)
Το παράρτημα ΙΙ αντικαθίσταται από το κείμενο του παραρτήματος ΙΙ της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 2 Φεβρουαρίου 2005.

Labels: 0
6